Obec Dobrá Voda  –  obecné zastupiteľstvo,   919 54   Dobrá Voda 121

Z Á P I S N I C A

z mimoriadneho zasadnutia Obecného zastupiteľstva v Dobrej Vode,

ktoré sa konalo dňa 06. 09. 2011 o 19:00 hodine
 v zasadacej miestnosti Obce Dobrá Voda
Počet poslancov obecného zastupiteľstva: 7

Prítomní:  Mgr. Jaromír Danko – zástupca starostu obce

René Blanárik, Ing. Peter Klčo, Vladimír Krížik, Mária Lukačovičová, Mgr. Lívia Michalič​ková, Veronika Vašková
Jana Danková  – samostatný odborný referent.
Neprítomní: Tatiana Duchoňová – kontrolórka obce Dobrá Voda – ospravedlnená.
Hostia: podľa prezenčnej listiny
Program zasadnutia:

1. Otvorenie

2. Schválenie programu zasadnutia 

· určenie zapisovateľa zápisnice

· určenie overovateľov zápisnice

· voľba návrhovej komisie

3. Schválenie kúpnej zmluvy zo dňa 29. 06. 2011

4. Prenájom nehnuteľného majetku obce Dobrá Voda – parcela číslo 1391/33

5. Rôzne

6. Záver

1.   Otvorenie 
Zasadnutie Obecného zastupiteľstva Dobrá Voda  otvoril a viedol Mgr. Jaromír Danko – zá​stupca starostu obce. Privítal všetkých prítomných a skonštatoval, že na zasadnutí sú prítomní  siedmi poslanci a OZ je uznášaniaschopné.
2. Schválenie programu zasadnutia

    - určenie overovateľov zápisnice

    - určenie  zapisovateľa zápisnice

    - voľba návrhovej komisie
Zástupca starostu oboznámil prítomných s programom zasadnutia. K programu nemali pos​lanci žiadne pripomienky. 
Zástupca starostu obce  navrhol za overovateľov zápisnice Vladimíra Krížika a Petra Klča,  za zapisovateľku zápisnice určil Janu Dankovú. 

Za členov návrhovej komisie zástupca starostu obce navrhol Veroniku Vaškovú, Máriu Lukačovičovú, Líviu Michaličkovú.
Zástupca starostu obce vyzval poslancov na hlasovanie. Hlasovanie:

Za 7
Proti 0
Zdržal sa 0.
Uznesenie bolo schválené počtom hlasov 7.
3. Schválenie kúpnej zmluvy zo dňa 29. 06. 2011

Zástupca starostu obce informoval poslancov o Rozhodnutí Správy katastra v Trnave, ktorým Správa katastra Trnava prerušila konanie o povolení vkladu vlastníckeho práva do katastra nehnuteľ​ností a žiada o odstránenie nedostatkov. Je potrebné schváliť nové uznesenie podľa požiada​viek Katastra nehnuteľností v Trnave, aby bol zrealizovaný zápis nehnuteľností v k. ú. Dobrá Voda zapísaných na LV č. 1318. 
Zástupca starostu obce vyzval poslancov na hlasovanie. Hlasovanie:

Za 7
Proti 0
Zdržal sa 0.
Obecné zastupiteľstvo schvaľuje predloženú kúpnu zmluvu, ktorú uzavreli ako predávajúci JUDr. Jozef Bolješik – správca konkurznej podstaty úpadcu Roľnícke  družstvo Dobrá Voda a ako kupujúci Obec Dobrá Voda zastúpená starostom obce Mgr. Marekom Drobným v Piešťanoch dňa 29. 6. 2011.

Uznesenie bolo schválené počtom hlasov 7, počet všetkých poslancov 7. 
4. Prenájom nehnuteľného majetku obce Dobrá Voda – parcela číslo 1391/33
Zástupca starostu obce oboznámil prítomných so zámerom prenajať uvedenú parcelu Jozefovi Blanárikovi, Dobrá Voda 359. Ide o časť pozemku vo výmere 15 m2, trvalý trávny porast v cene 1,-- Eur za m2 na dobu 15 rokov. 
K uvedenému zámeru sa vyjadril Alojz Novák, ktorý má prenajatú časť uvedeného pozemku vo výmere 480 m2 za 10,-- Eur za rok na dobu neurčitú uznesením 165/2009. Začiatok hranice prenájmu pozemku p. č. 1391/33 je od drobných stavieb Jozefa Blanárika, bytom Dobrá Voda 359.
René Blanárik navrhol, že vzhľadom k skutočnosti, že medzi Alojzom Novákom a Jozefom Blanárikom sú neustále zvady, navrhuje zrušiť nájomnú zmluvu Alojzovi Novákovi a Jozefovi Blanárikovi časť pozemku neprenajať, nakoľko to nie je pre obec výhodné.   
Zástupca starostu obce  navrhol zrušiť zámer prenájmu pozemku. Zástupca starostu obce vyzval poslancov na hlasovanie. Hlasovanie:
Za 6
Proti 1 - Krížik
Zdržal sa 0 .
Obecné zastupiteľstvo v Dobrej Vode ruší ruší Zámer prenájmu nehnuteľného majetku Obce Dobrá Voda z dôvodu osobitného zreteľa: Prenájom časti pozemku v k. ú. Dobrá Voda, ktorý je zapísaný na LV 1300 ako parcela registra C, parc. č. 1391/33 trvalý trávny porast v cene 1,-- Eur/m2 o výmere 15 m2 na dobu 15 rokov.

Uznesenie bolo schválené počtom hlasov 7.
5. Rôzne
V tomto bode sa prihlásila o slovo Alžbeta Benedikovičová. Skonštatovala, že v informačnom kanále zachytila informáciu o konaní mimoriadneho zastupiteľstva dnes, pýtala sa, či bola pozvánka zverejnená na úradnej tabuli a prečo nebola zverejnená na internetovej stránke. Ďalej sa informovala, prečo sú zasadnutia OZ také časté.  Ďalšia otázka bola ohľadom hlavnej kontrolórky obce Dobrá Voda, prečo sa nezúčastnila na tomto ani predchádzajúcom zasadnutí obecného zastupiteľstva. 

V obci absentuje VZN ohľadom nakladania s majetkom obce, zaujímala sa o zásady odmeňovania poslancov a vyzvala poslancov aby ju informovali o ich činnosti poslanca. Prvý reagoval René Blanárik, ktorý informoval o tom, že sa zúčastnil zasadnutí Komisie pre výstavbu, územné plánovanie, rozvoj obce a ochranu životného prostredia, plnil úlohy o ktoré ho požiadal Marek Drobný, aj zástupca starostu Jaromír Danko. Zúčastňuje sa zasadnutí OZ. Ďalšia otázka bola, či sa zaujímal o možnosti podania žiadostí o dotáciu z Európskej únie. Odpoveď bola nie. 
Vladimír Krížik podával návrhy na zasadnutiach OZ, zúčastňuje sa zasadnutí, je predsedom Komisie pre výstavbu, územné plánovanie, rozvoj obce a ochranu životného prostredia. Čo sa týka návrhov na čerpanie z fondov z EÚ nepodával žiadne návrhy. Navrhoval vybudovanie zberného dvora. 

Lívia Michaličková je členkou komisie školstva, pracuje aj ako predseda Rady školy.
Veronika Vašková sa zúčastňuje zasadnutia OZ, organizovala oslavy dňa detí, vystúpenie dychovky v parku, písanie oznamov do káblovej televízie, je členkou Rady školy... Operačné programy nepozerala, nakoľko máme dva projekty, s ktorými sú problémy. 

Jaromír Danko trávil na úrade veľa času ako zástupca starostu obce, zúčastňoval sa zasadnutí spolu s bývalým starostom. Čo sa týka Europrojektov, zvažuje či obec vôbec pôjde do projektu na verejné osvetlenie. O ďalšie projekty sa nezaujímal, skôr o poskytnutie dotácií z VÚC Trnava na opravu ciest. Je potrebné riešiť aj kanalizáciu a rozvod vody, ktorý je značne poruchový. Obec má záujem o kúpu pozemkov na výstavbu  rodinných domov.  

Mária Lukačovičová je členkou finančnej komisie, zúčastnila sa spracovania návrhu rozpočtu na tento rok, zúčastňuje sa zasadnutí OZ. 
Peter Klčo nastúpil na miesto poslanca po odstúpení poslanca Pavla Danka, je členom priestupkovej komisie, členom Rady školy, zorganizoval zber a čistenie pozemkov od komunálneho odpadu, ktorý tam ľudia povyvážali, na čom sa zúčastnili žiaci našej školy. Nazberala sa približne tona odpadu. Zúčastňuje sa zasadnutí OZ, zoznamuje sa so zákonmi – snaží sa zorientovať v problematike verejnej správy a v budúcnosti sa chce zamerať na ochranu životného prostredia mimo iného aj vodných tokov.

Alžbeta Benedikovičová sa spytovala na čistenie potokov. Odpovedal zástupca starostu. Komunikoval s Povodím Váhu, ktoré prisľúbilo, že budú kosiť okolo potoka v septembri. Poslanec Klčo spomenul, že obec je vykosená a udržiavaná, za čo treba pochváliť zamestnanca obce Vladimíra Benedikoviča. Vladimír Krížik navrhol opravu jarkov v obci prostredníctvom firmy Kovo spol. s r. o., ale na všetko sú treba peniaze. 

Ďalšou otázkou bolo, či je vypracovaná swot analýza obce, v ktorej sú pomenované slabé a silné stránky obce. Poslanci hovorili na pracovnom stretnutí ešte s Marekom Drobným, že takúto analýzu spracujú. Mala by byť súčasťou Programu rozvoja obce Dobrá Voda. 
Alžbeta Benedikovičová požiadala o nahliadnutie do zápisnice, aby mohla urobiť korektúru textu.
6. Záver

Zasadnutie obecného zastupiteľstva ukončil zástupca starostu obce Mgr. Jaromír Danko, ktorý poďakoval prítomným za účasť. 

Zápisnicu zapísala: 

Jana Danková
Zapisovateľ zápisnice:
______________________________________

Overovatelia zápisnice:
______________________________________





______________________________________

Dobrá Voda 6. septembra 2011
Mgr. Jaromír Danko

zástupca starostu obce

Prílohy:
1. Pozvánka
2. Prezenčná listina

3. Uznesenia OZ Dobrá Voda prijaté na zasadnutí OZ dňa 06. 09. 2011

4. Vyjadrenie k zápisnici z mimoriadneho zasadnutia Obecného zastupiteľstva zo dňa 

6. 9. 2011 od RNDr. Alžbety Benedikovičovej
1

